**Ministerstvo investícií, regionálneho rozvoja a informatizácie SR**

**Záznam z online zasadnutia pracovnej skupiny**

**„Partnerstvo pre politiku súdržnosti 2020+“**

**22. apríla 2022**

**Workshop: Program Slovensko 2021 – 2027**

**cieľ politiky 1: Konkurencieschopnejšia a inteligentnejšia Európa**

**Workshop viedli:**

facilitátor: M. Mojžiš, Úrad splnomocnenca vlády pre rozvoj občianskej spoločnosti

MIRRI SR, Program Slovensko: J. Ridzoň, M. Drotár

**Prezentácie:**

MŠVVaŠ SR: Ľ. Grznárik, L. Hlavenková

MH SR: E. Škorvaga

MIRRI SR, podpora v oblasti informatizácie a digitálnej transformácie: M. Kováčiková

MIRRI SR, podpora budovania inteligentných miest a regiónov: J. Hošták

**Priebeh:**

V úvode boli členovia pracovnej skupiny informovaní o aktuálnom stave Programu Slovensko, prioritne o zmenách, ktoré boli vykonané vzhľadom na pripomienky EK z 4/3/2022. Účastníci boli taktiež oboznámení s možnosťou klásť otázky nielen ústne počas diskusie, ale aj písomne v rámci chatu a zároveň boli informovaní o možnosti predložiť svoje podnety a pripomienky písomne v rámci prebiehajúceho medzirezortného pripomienkového konania (MPK) alebo elektronicky na adresu: partnertsvo2020+@mirri.gov.sk, a to v termíne do **27/4/2022.** Zároveň boli účastníci pracovnej skupiny ubezpečení, že MIRRI SR bude prihliadať na pripomienky rovnako (bude im daná rovnaká váha), či pôjde o pripomienku predloženú cez formulár v rámci MPK alebo elektronicky cez partnerstvo.

Následne boli predstavené - formou prezentácií - zmeny textu Programu Slovensko po jednotlivých špecifických cieľoch. Ľ. Grznárik predstavil ŠC 1.1, ktorý je zameraný na vedu, výskum a inovácie, L. Hlavenková uviedla zmeny a úpravy ŠC 1.4 k rozvoju zručností, pri ktorých došlo k zúženiu všetkých aktivít na potreby domén SK RIS3 2021+, ako aj presunu dvoch aktivít (nadpodnikové vzdelávacie centrá, centrá excelentnosti odborného vzdelávania a prípravy) do cieľa politiky 4 Sociálnejšia Európa. Za MH SR E. Škorvaga odprezentoval zmeny v aktuálnom návrhu Program Slovensko v ŠC 1.1 a ŠC 1.3. M. Kováčiková predstavila aktuálne zmeny v ŠC 1.2 - konkrétne opatrenie 1.2.1 zamerané na podporu v oblasti informatizácie a digitálnej transformácie, ŠC 1.4 - opatrenie 1.4.2 v oblasti digitálnych zručností a v ŠC 1.5 išlo o opatrenie 1.5.1 zamerané na podporu digitálnej pripojiteľnosti. Poslednou prezentáciou zo strany J. Hoštáka boli predstavené zmeny v ŠC 1.2 konkrétne v  opatrení 1.2.2 k podpore budovania inteligentných miest a regiónov.

**Diskusia:**

**M. Mojžiš, ÚSVROS**

**komentár z chatu: Materiál: Návrh OPSK v systéme slov-lex nájdete na adrese: https://www.slov-lex.sk/legislativne-procesy/-/SK/dokumenty/LP-2022-207**

**B. Lukáčová, BSK**

**Vyjadrenie všeobecnej spokojnosti s textom Programu Slovensko cieľa politiky 1, hlavne zameranie na domény SK RIS3 2021+. Pripomienky smerované na výšku alokácie v opatrení 1.2.2 zamerané na IÚI+UMR, ako aj rozdelenie výšky alokácie pri opatrení 1.4.1, ktoré je nevyhovujúce a zamerané na štipendiá. Uvedené pripomienky predloží BSK aj v rámci MPK.**

MIRRI SR: ide o návrh rozdelenia alokácií, ktorý chápeme, že nie je dokonalý, ale predstavuje kompromis, ktorý sme predložili do MPK. Alokácia je nedostatočná, avšak otázne sú možnosti, ktoré máme k dispozícií (kampusy a podpora infraštruktúrnych projektov pre stredné školy naprieč všetkými regiónmi s viazanosťou na SK RIS3 2021+). Otázka deľby práce (synergie a komplementarity) ešte nie je definitívna, ale pracujeme aj na tom. MIRRI SR bude ďalej skúmať/hľadať možnosti ďalších zdrojov pre regionálnych partnerov.

MŠVVŠ SR: vyjadrenie názoru, že o alokáciách rozhoduje MIRRI SR; alokáciu na OVP považujú za nízku. V prípade alokácií na štipendiá je v pláne ich podpora z Programu Slovensko, po skončení podpory cez Plán obnovy a odolnosti.

Bol prijatý návrh na zorganizovanie spoločného stretnutia medzi BSK, MŠVVŠ SR a MIRRI SR k otázke alokácií, ku ktorému sa pridali aj zástupcovia TSK.

**T. Cekme, otázka z chatu:**

**Uvažuje sa v opatrení 1.2.2 aj s podporou výstavby technickej infraštruktúry (napr. rozvíjanie dátových sietí), a ako je opatrenie prepojené na opatrenie 1.5.1?**

MIRRI SR: Opatrenie 1.5.1 je cielené na základnú technickú infraštruktúru a vychádza z Národného plánu širokopásmového pripojenia, ktorý bol schválený vládou SR 17/3/2021. Opatrenie 1.2.2 je zamerané na podporu špecifických sietí pre rozvoj smart systémov v akomkoľvek odvetví (nie klasické dátové siete).

**S. Kotrhová, TSK**

**otázky/komentáre z chatu:**

* **pripájame sa k zadefinovaniu alokácie pre IUI  1.2.2.**
* **poprosime zahrnut do stretnutia aj TSK, aj my máme naplánovanú realizáciu stredoškolských kampusov.**
* **alokácia 80 mil. Eur na 1.1.1. (výskum, inovácie) cez IUI je zbytočne vysoká (oblasti bez kompetencií samosprávy), aké konkrétne aktivity budú môcť byť realizované samosprávou cez IUI v tomto opatrení?**

MIRRI SR: áno, TSK je prizvaný na rokovanie k otázke stredoškolských kampusov.

MIRRI SR: vyjasnenie, že ide o alokáciu na regionálne inovačné centrá, ktorých fungovanie bolo vysvetlené.

**S. Sendek, otázka z chatu:**

**Môžte nám prosím preposlať prezentácie zo včera aj z dnes, prípadne aj dopredu k budúcim stretnutiam? vdaka**

M. Mojžiš + MIRRI SR: Áno, prezentácie aj zápis bude zaslaný.

**Š. Vrátny, BIC Bratislava**

* **žiadosť o podporu inovatívnych scale – upov**
* **návrh na realokáciu podpory do BSK v oblasti inovácií, keďže v BSK sa vykonáva až 60% inovačných aktivít.**

MH SR: podpora startupov aj scale-upov bude plynule pokračovať ako je tomu aj v tomto programovom období; fáza vývoja MSP bude podporovaná cez grant, ale aj rizikový kapitál.

MIRRI SR nepodporuje návrh na realokáciu; BSK je dosť rozvinutý na to, aby na výskum, vývoj a inovácie využíval aj priamo riadený program Horizont.

**D. Straka, ÚV SR:**

**Otázka týkajúca sa transferu medzi PSK a priamo riadenými programami EK (Horizont, Erasmus, Digital Europe..). Je takýto transfer možný do budúcna?**

MIRRI SR: Áno, takýto transfer je legislatívne možný, avšak momentálny stav na základe rozhodnutia vlády SR je 0% transfer PSK do priamo riadených programov EK. Do budúcna však nevylučujeme možnosť takýto transfer vykonať. Zároveň predpokladáme revíziu Programu Slovensko pravdepodobne raz ročne.

**T. Cekme, otázka z chatu:**

**Ako pripomienkovať tabuľku alokácií zaslanú v rámci pracovnej skupiny partnerstvo 2020+, keď nie je súčasťou materiálu v MPK?**

MIRRI SR: elektronicky v rámci partnerstva, vo formáte zaslanom emailom 11/4/2022 na členov partnerstva, termín: do ukončenia MPK, t.j. 27/4/2022. Jedná sa o sprievodný dokument.

**J. Zelenčík, regionálne centrum Nitra**

**Rozsah podpory pre MSP je nedostatočný, bolo to komunikované so zástupcami MSP? V oblasti výskumu, vývoja a inovácií je v Nitre veľký potenciál.**

MH SR: Alokácia je politická dohoda, ktorú berú na vedomie. MSP podpora bude prebiehať cez ŠC 1.3, ale aj cez ŠC 1.1. Kombinácia grantov a finančných nástrojov nám umožní generovať viac zdrojov (4-5násobok). Keďže v roku 2025 by malo dôjsť k návrhu na prerozdelenie zdrojov z Programu Slovensko, MH SR sa bude snažiť byť efektívne pri čerpaní zdrojov. Komunikácia s MSP prebieha na denno-dennej báze.

MIRRI SR: Teritoriálne alokácie naprieč celým Programom Slovensko sú možné, zámer je mať indikatívne alokácie na úrovni NUTS 2 regiónov. Diskusia, samostatné stretnutie so zamestnávateľskými zväzmi sa uskutoční 25/4/2022.

**M. Škvarka**

**Otázka z chatu: Dá sa niekde pozrieť záznam zo včerajšieho webexu o cieli 2?**

M. Mojžiš, ÚSVROS: záznam z webex stretnutia je vyhotovovaný pre interné potreby MIRRI SR za účelom vytvorenia zápisu a spracovania všetkých vznesených pripomienok k PSK.

**MIRRI zhrnutie v závere workshopu:**

* platí rovnaká váha pripomienok zaslaných v rámci partnerského dialógu/workshopu a MPK;
* všetky pripomienky (alokácie/text PSK) uvítame vo formáte tabuľky – prílohy „VZNESENÉ PRIPOMIENKY“, zaslanej spolu s informáciou o predložení PSK do MPK zo dňa 11/4/2022. Uvedené prosíme zaslať v termíne do ukončenia MPK, tj. 27/4/2022 na adresu: partnerstvo2020+@mirri.gov.sk;
* v prípade, ak ste danú pripomienku/pripomienky vzniesli v rámci MPK, nezasielajte totožnú pripomienku elektronicky cez partnerstvo a naopak, z dôvodu efektívnosti pripomienkového konania;
* MIRRI zorganizuje rokovanie ku konkrétnym investíciám SOŠ (časť 1.4.1 PSK) za účasti MŠVVaŠ SR, BSK, TSK;
* strednodobé prehodnocovanie PSK v r. 2025 (výkonnejší získajú viacej);
* prezentácie a zápis z workshopu bude distribuovaný partnerom ASAP.